钦定古今图书集成/明伦汇编/交谊典/第090卷 > 册府元龟 > 《与赵王伦荐戴渊笺》晋·陆机
## 钦定古今图书集成/明伦汇编/交谊典/第090卷 > 册府元龟 > 《与赵王伦荐戴渊笺》晋·陆机

盖闻繁弱登御，然后高墉之功显；孤竹在肆，然后降
神之曲成。是以高世之主，必假远迩之器；蕴匮之才，
思托大音之和。伏见处士广陵戴若思，年三十，清冲
履道，德量允塞，思理足以研幽，才鉴足以辨物。安穷
乐志，无风尘之慕；砥节立行，有井渫之洁，诚东南之
遗宝，宰朝之奇璞也。若得托迹康衢，则能结轨骥𫘧，
曜质廊庙，必能垂光玙璠矣。惟明公垂神采察，不使
忠允之言以人而废，